Mar 04,2017
ఆంధ్రాబ్యాంక్‌కు రెండు అవార్డులు
నవతెలంగాణ - వాణిజ్య విభాగం : ప్రభుత్వ రంగంలోని ఆంధ్రా బ్యాంకుకు రెండు టెక్నలాజీ అవార్డులు దక్కాయి. ఇండియన్‌ బ్యాంక్స్‌ అసోసియేషన్‌ (ఐబిఎ) ముంబయిలో నిర్వహించిన 12వ వార్షికోత్సవ బ్యాంకింగ్‌ టెక్నలాజీ అవార్డు కార్యక్రమంలో 'మధ్యస్థ బ్యాంకుల బెస్ట్‌ ఫైనాన్సీయల్‌ ఇన్‌క్లూజన్‌ ఇన్షియేటివ్‌' కేటగిరీలో ఆంధ్రా బ్యాంకుకు అవార్డు లభించింది. అదే విధంగా రెండో అవార్డు 'బెస్ట్‌ ఐటి రిస్క్‌ అండ్‌ సైబర్‌ సెక్యూరిటీ ఇన్షీయేటివ్‌'ను దక్కించుకుంది. ఈ అవార్డును ఆర్‌బిఐ డిప్యూటీ గవర్నర్‌ విరాల్‌ వి ఆచార్యా ఆంధ్రా బ్యాంకు ఎండి, సిఇఒ సురేష్‌ ఎన్‌ పటేల్‌కు అందజేశారు. ఈ కార్యక్రమంలో చీఫ్‌ జ్యూరీ ఆర్‌కె మషెల్కర్‌, ఐసిఐసిఐ బ్యాంకు సిఇఒ చందా కొచ్చర్‌, ఆంధ్రా బ్యాంకు ఎగ్జిక్యూటివ్‌ డైరెక్టర్‌ ఎకె రత్‌, జనరల్‌ మేనేజర్‌ ఎంఎన్‌ సుధాకర్‌, డిజిఎం కెటి వేణు మాధవ్‌ తదితరులు పాల్గొన్నారు.
మీ స్నేహితులకు రికమెండ్ చెయ్యండి